Valorant

Valorant (stilizuotai – VALORANT) – nemokama pirmojo asmens herojų šaudyklė, sukurta ir 2020 m. birželio 2 d. išleista kompanijos „Riot Games“, skirta Microsoft Windows operacinei sistemai. Žaidimo kūrimas prasidėjo 2014 m. Pirmą kartą viešai pristatytas 2019 m. spalio mėn. kodiniu pavadinimu „Project A“. 2020 m. balandžio 7 d. prasidėjo uždaras beta versijos testavimo su ribota prieiga laikotarpis. Savo stiliumi, žaidimo mechanika žaidimas primena „Counter-Strike“ žaidimą.

Apžvalga 
„Valorant“ yra komandinė pirmojo asmens šaudyklė su herojais, kurios veiksmas vyksta artimiausioje ateityje. Žaidėjai žaidžia su vienu iš pasirinktų agentų, personažų, sukurtų remiantis keliomis pasaulio šalimis ir kultūromis. Pagrindiniame žaidimo režime, žaidėjai yra priskiriami atakuojančiai arba besiginančiai komandai, o kiekvienoje komandoje yra po penkis žaidėjus. Agentai turi unikalių gebėjimų, kurių kiekvienas reikalauja užtaisų, taip pat unikalų stipriausią gebėjimą, kurį reikia įkrauti žudant priešus, mirus, paėmus rutulius ar išminavus sprogmenį. Kiekvienas žaidėjas pradeda kiekvieną raundą su „klasikiniu“ pistoletu ir vienu ar daugiau „specifinių gebėjimų“ užtaisų. Kitus ginklus ir gebėjimų užtaisus galima nusipirkti naudojant žaidimo ekonominę sistemą, kuri suteikia pinigus atsižvelgiant į paskutinio raundo rezultatus, bet kokius prisidėjimus prie nužudymų, bet kokius veiksmus su sprogmeniu. Žaidime yra ginklų asortimentas, įskaitant antrinius ginklus, tokius kaip pistoletas arba peilis, ir pirminius ginklus, tokius kaip pistoletas kulkosvaidis, šratinis šautuvas, automatas, kulkosvaidis ir snaiperinis šautuvas. Yra automatiniai ir pusiau automatiniai ginklai, kurie turi unikalų šaudymo modelį, kurį žaidėjas turi kontroliuoti, kad galėtų tiksliai šaudyti. Skirtingų agentų specifikacijos leidžia žaidėjams rasti daugiau būdų, kaip užminuoti sprogmenį. Šiuo metu galima rinktis iš 16 agentų. Tie agentai yra „Brimstone“, „Viper“, „Omen“, „Cypher“, „Sova“, „Sage“, „Phoenix“, „Jett“, „Raze“, „Breach“, „Reyna“, „Killjoy“, „Skye“, „Yoru“, „Astra“, „KAY/O“ ir „Chamber“.

Unrated 
Standartiniame žaidimo režime be reitingų, kuriame iš viso gali būti 25 raundai, pergalė atitenka komandai, kuri pirmoji laimi 13 raundų. Atakuojanti komanda turi bombos tipo įtaisą, vadinama spygliu (angl. Spike). Jie privalo nunešti ir aktyvuoti sprogstamąjį įtaisą vienoje iš kelių nurodytų lokacijų. Jeigu atakuojanti komanda sėkmingai apsaugo aktyvuotą spyglį 45 sekundes, jį detonuoja, sunaikindama viską konkrečioje srityje, tai atakuojanti komanda laimi raundą. Jeigu ginančioji komanda išminuoja spyglį arba 100 sekundžių raundo laikas išsenka, puolančiai komandai neaktyvavus spyglio, besiginančiųjų komanda laimi raundą. Jeigu visi komandos nariai eliminuojami prieš aktyvuojant spyglį arba jeigu visi besiginančios komandos nariai pašalinami po spyglio aktyvavimo, priešininkų komanda laimi raundą. Jeigu abi komandos laimi 12 raundų, vyksta lemtingasis raundas, kurio laimėtojai yra skelbiami žaidimo nugalėtojais. Jeigu komanda po 4 raundų nori pasiduoti, jie gali surengti balsavimą už pasidavimą. Jei balsavimas sėkmingas, tai priešininkų komanda automatiškai surenka 13 pergalių ir laimi žaidimą. Komanda turi tik dvi galimybes pasiduoti, vieną kartą žaidžiant už puolėjus, kitą – už gynėjusi.

Spike rush 
“Spike rush” žaidimo režime,  kuriame iš viso gali būti 7 raundai, pergalė atitenka komandai, kuri pirmoji laimi 4 raundus. Žaidėjai pradeda raundą su pilnais gebėjimų užtaisais, išskyrus specialiu gebėjimu, kuris užsikrauna dvigubai greičiau nei kituose režimuose. Kiekvienas atakuojančios komandos narys turi po spyglį, tačiau jis per raundą gali būti aktyvuotas tik kartą. Ginklai yra parenkami atsitiktinai kiekviena raundą ir kiekvienas žaidėjas gauna tą patį ginklą.

Competitive 
Competitive režimas yra toks pats kaip Unrated režimas, tačiau prisideda laimėjimais paremta reitingavimo sistema, kuri paskiria rangą kiekvienam žaidėjui po 5 sužaistų žaidimų. Kad žaidėjas pradėtų žaisti competitive režimą, jis privalo laimėti 10 unrated režimo žaidimų. 2020 metų liepos mėnesi “Riot games” įvedė “win by two” sąlygą, su kuria vietoj žaidžiamo lemtingo raundo, kai rezultatas gale žaidimo lygus, komandos pratęsime pakaitomis žais už gynėjus ir puolėjus raundus, kol komanda iškovos pergalę užsitikrinusi dviejų raundų pranašumą. Kiekviename pratęsimo raunde žaidėjams yra duodamas vienodas pinigų kiekis, už kuriuos jie gali pirkti ginklus ir užtaisus, ir apytiksliai puse savo specialaus gebėjimo užtaiso. Kas du raundus, žaidėjai gali balsuoti, kad užbaigtų žaidimą lygiosiomis. Kad tai įvyktų po dviejų raundų, turi nubalsuoti šeši žaidėjai, po keturių raundų trys žaidėjai, ir po to užtenka vieno žaidėjo sutikimo, kad būtų paskelbtos lygiosios. Žaidime egzistuoja reitingavimo sistema, kuri svyruoja nuo „Iron“ iki „Radiant“. Kiekvienas rangas, išskyrus Radiant turi tris pakopas. „Immortal“ ir „Radiant“ rangai yra skirti 500 geriausių žaidėjų visoje reitingavimo sistemoje.

Deathmatch 
,,Deathmatch” režimas buvo pristatytas 2020 metų rugpjūčio 5 dieną.  14 žaidėjų dalyvauja 9 minučių raunde ir pirmas žaidėjas surinkęs 40 nužudymų, arba tas žaidėjas, kuris turi daugiausiai nužudymų, kai baigiasi laikas, laimi raundą. Žaidėjams atsitiktiniu būdu parenkamas agentas ir visi gebėjimai yra išjungti ir žaidimo metu gali būti naudojami tik ginklai. Nušovus priešininką, atsiranda žali gyvybių paketai, kurie pilnai papildo žaidėjo gyvybes, šarvus ir amuniciją.

Escalation 
,,Escalation” žaidimo režimas buvo pristatytas 2021 metų vasario 17 dieną, panašus į ,,gun game” koncepciją, būdingą ,,Counter-Strike" ir ,,Call of Duty: Black Ops” žaidimams. Šis režimas yra žaidžiamas komandomis, kurias sudaro po 5 žaidėjus. Žaidimas atsitiktinai parenka 12 ginklų, kurie eigoje keičiasi. Kaip ir kitose ,,gun game” versijose, komanda turi surinkti tam tikrą skaičių nužudymų, kad pereitų prie kito ginklo, o patys ginklai kaskart duodami vis blogesni. Yra du laimėjimo būdai: arba viena komanda pereina per visus 12 ginklų, arba viena komanda per 10 minučių yra pasiekus didesni lygį nei priešinga. Kaip ir ,,Deathmatch” režime, žaidėjams parenkamas atsitiktinis agentas, kuris negali naudoti savo gebėjimų, nes žaidimo režimas yra skirtas kovoms su ginklais. Nušovus priešininką, atsiranda žali gyvybių paketai, kurie pilnai papildo žaidėjo gyvybes, šarvus ir amuniciją. Žaidimo režimas taip pat turi automatinį atgimimą, atkuriant žaidėjus atsitiktinėse žemėlapio vietose.

Replication 
,,Replication” žaidimo režimas atsirado 2021 metų gegužės 11 dieną. Agento pasirinkimo metu žaidėjai balsuoja su kokiu agentu jie norėtų žaisti. Pasibaigus balsavimo laikui arba kai visi subalsuoja, žaidimas atsitiktine tvarka parenka vieną iš nubalsuotų agentų ir visi žaidėjai žaidžia su juo. Žaidžiama 9 raundus, po 4 raundo žaidėjai apsikeičia pusėmis. Žaidėjai gali nusipirkti ginklus ir šarvus su iš anksto numatytu kreditų kiekiu. Gebėjimai iš anksto būna nupirkti. Ginklai ir šarvai atsistato kiekvieną raundą.

Snowball Fight 
,,Snowball Fight” žaidimo režimas buvo išleistas 2020 metų gruodžio 15 dieną. Tai komandinio ,,Deathmatch” stiliaus žaidimo rėžimas, kuriame reikia padaryti 50 nužudymų, kad laimėti. Gebėjimų naudoti neleidžiama, o žaidėjams yra priskiriami atsitiktiniai agentai. Vienintelis leidžiamas ginklas yra sniego gniūžčių patranka, su kuria užtenka vieno šūvio, kad nužudyti priešininką. Amunicija yra nesibaigianti.

Agentai 
Žaidime yra didelis agentų pasirinkimas. Jie yra skirstomi į keturias roles: dvikovininkai, sargybiniai, iniciatoriai ir kontrolieriai. Kiekvienas agentas turi skirtinga rolę, kuri indikuoja kaip tas agentas įprastai turi būti žaidžiamas.

Dvikovininkai 
Dvikovininkai specializuojasi atakavime ir įėjime į bombos aktyvavimo vietą. Dvikovininkai pagrinde sukuria vietos savo komandai užeiti į bombos aktyvavimo vietą, suteikdami komandai informacijos ir palengvindami jos patekimą į bombos aktyvavimo vietą. Jų gebėjimai dažniausiai susideda iš priešų apakinimų ir su judėjimu susijusių gebėjimų, kurie padeda dvikovininkams judėti greičiau nei kitiems agentams. Toks gebėjimų derinys padeda dvikovininkams netikėtai užklupti priešus ir juos nužudyti.

Atakuojančios komandos pusėje dvikovininkai dažniausiai žaidžia priekyje, pradeda ataką. Iš jų tikimasi, kad jie bus priekyje ir gaus pradinius nužudymus, nes jų gebėjimai padeda jiems kaunantis susišaudymuose.

Ginančiųjų pusėje dvikovininkai turi ginti bombos aktyvavimo vietos praėjimus, per kuriuos galima tikėtis, jog užeis priešininkai. Dėl jų judėjimo pranašumo, jie gali greitai gauti nužudymą ir grįžti i savo pradinę poziciją.

Agentai dvikovininkai: Jett, Pheonix, Raze, Reyna ir Yoru.

Jett 
Jett yra Korėjos agentas.

 ,,Updraft” gebėjimas leidžia Jett agentui pašokti aukštai į orą ir sklandyti, tačiau jai sklandant pataikymo procentas į priešininką sumažėja.

  ,,Tailwind” gebėjimas leidžia Jett agentui per sekundės dalį labai staigiai pajudėti į priekį nedidelį atstumą, tačiau kiti agentai tai gali matyti.

 ,,Cloudburst” gebėjimas leidžia Jett agentui išmesti trumpalaikį rutulio formos debesį, kuris užblokuoja vaizdą. Jis yra peršaunamas.

 ,,Bladestorm” yra Jett specialusis gebėjimas, kuris duoda agentui penkis mėtomus peilius, kuriuos ji gali svaidyti į priešininkus, o po nužudymo ji atgauna visus penkis peilius.

Phoenix 
Pheonix yra Jungtinės Karalystės agentas.

 “Curveball” gebėjimas leidžia Pheonix mesti kamuolį per kampą. Kamuoliui sprogus, jis neilgam apakina visus, kas į jį žiūrėjo.

 “Hothands” gebėjimas leidžia Pheonix mesti ugnies kamuolį, kuris nusileidus neilgam paverčia aplinką į žalą daranti lauką. Primena Molotovo kokteilį. Jeigu pats Pheonix stovės tame lauke jam pradės atsistatinėti gyvybės.

 “Blaze“ gebėjimas leidžia Phoenix išmesti „liepsnos liniją“, kuri trukdo regėjimui ir daro žalą, kai einama pro ją. Ta siena išnyksta po kelių sekundžių.

 “Run It Back” yra Pheonix specialusis gebėjimas, kuris leidžia jam uždėti žymeklį ten, kur jis aktyvuoja gebėjimą. Jeigu Pheonix miršta arba baigiasi gebėjimo laikas, jis vėl atsiras ant to žymeklio.

Sargybiniai 
Sargybiniai skaitosi kaip gynybos linija, kurios darbas yra apsaugoti bombos aktyvavimo vietą ir ginti komandą nuo priešų. Jų gebėjimus dažniausiai sudaro statiški objektai, trukdantys priešininkams. Tie objektai gali suteikti komandai vertingos informacijos arba daryti žalą priešams.

Atakuojančios komandos pusėje sargybiniai gali naudoti savo gebėjimus, norėdami nukirsti tam tikras žemėlapio vietas arba sudaryti objektus, kurie gali apsaugoti nuo priešų užpuolimo iš šono.

Ginančiųjų komandos pusėje sargybiniai gali naudoti savo gebėjimus, norėdami sulėtinti  priešų patekimą į bombos padėjimo vietą, Tai suteikia vertingo laiko likusiems komandos nariams ateiti ir pradėti gynybą.

Agentai sargybiniai: Chamber, Cypher, Killjoy ir Sage.

Sage 
Sage yra Kinijos agentas.

 ,,Slow Orb” gebėjimas leidžia Sage mėtyti rutulius. Numetus rutulį, sritis, kurioje jis nusileido apledės ir sulėtins visus žaidėjus einančius per ledą.
 ,,Healing Orb” gebėjimas leidžia Sage vieną kartą suteikti gyvybių sužeistam komandos nariui arba sau pačiam. Gebėjimas atsinaujina kas 45 sekundes po panaudojimo.
 ,,Barrier Orb” gebėjimas leidžia Sage pastatyti tvirtą sieną pasirinktoje vietoje. Siena yra neperšaunama kiaurai ir pro ją praeiti neįmanoma. Tačiau sieną galima sugriauti paleidus tam tikrą kiekį šūvių į ją.
 ,,Resurrection” yra specialusis Sage gebėjimas leidžiantis atgaivinti numirusį savo komandos narį.

Iniciatoriai 
Iniciatoriai planuoja puolimą. Iniciatoriai specializuojasi prasiveržime per priešininkų gynybines pozicijas. Iniciatorių gebėjimus gali sudaryti apakinantieji blyksniai, bet taip pat gebėjimai, galintys atskleisti priešų buvimo vietą. Ši informacija leidžia atakuojančiai komandai žinoti, kur yra priešai, ir palengvinti bombos aktyvavimo vietos užėmimą.

Ginančiųjų komandoje iniciatorių gebėjimai gali padėti komandai perimti priešininkų užimta bombos aktyvavimo vietą.

Agentai iniciatoriai: Breach, KAY/O, Skye ir Sova.

Sova 
Sova yra Rusijos agentas.

 ,,Shock Bolt” gebėjimas leidžia šauti strėlę iš lanko, jeigu strėlė nukrenta prie priešininko, jis yra sužeidžiamas.

 ,,Recon Bolt” gebėjimas leidžia šauti strėlę iš lanko, kuri nusileidus atskleidžia priešininkų buvimo vietą. Jeigu priešininkai yra pasislėpę už sienos, strėlė jų nematys ir jų vieta nebus žinoma.

 ,,Owl Drone” gebėjimas, kuris leidžia Sovai paleisti droną su ribotu baterijos likučiu. Sova skraidindamas droną gali matyti kur slepiasi priešai.

 ,,Hunter’s Fury” yra specialusis Sovos gebėjimas, jį aktyvavus Sovai duodamas didelis lankas su trimis šūviais, kuriuos jis gali paleisti kiaurai sienas. Vienas šūvis daro 80 žalos priešininkui.

Kontrolieriai 
Kontrolieriai specializuojasi “supjaustydami pavojingą teritoriją, kad suburtų savo komandai laimėjimą.” Jie naudoja savo gebėjimus, kad sukurtu priedangą arba išvalytų erdves su minios valdymų. Kad padėtų savo komandai patekti į priešo teritoriją jų gebėjimai gali būti dūmų užsklandos, priešų judėjimo sulėtinimas, priešų apsvaiginimas ir blyksniai. Savo dūmų užsklandomis kontrolieriai gali valdyti žemėlapio matomumo linijas, todėl yra lengviau judėti liekant nepastebėtų.

Atakuojančios komandos pusėje kontrolieriai gali sukelti dūmų užsklandas ir panaudoti minios valdymą dažnose gynybos pozicijose, verčiant priešus trauktis.

Ginančiųjų pusėje, kontrolieriai gali sukelti dūmų užsklandą arba naudoti minios valdymą bombos aktyvavimo vietos užėjimo vietose.

Agentai kontrolieriai: Astra, Brimstone, Omen ir Viper.

Brimstone 
Brimstone yra Jungtinių Amerikos Valstijų agentas.

 ,,Molotov” gebėjimas agentui duoda granatsvaidį su vienu Molotovo kokteiliu. Jam nusileidus yra padegamos grindys, vaikštant ant ugnies agentam mažėją gyvybės.

 ,,Sky Smoke” gebėjimas agentui duoda tris dūmų granatas per raundą. Jas Brimstone paleidžia iš dangaus, taip blokuodamas priešininkams vaizdą.

 ,,Stim Beacon” gebėjimas leidžia agentui išmesti ant žemės ,,Stim Beacon”, ant kurio užlipus, komandos nariams suteikiama galia, su kuria agentai greičiau ir taikliau šaudo, taip pat ginklo apkabos užsitaisymo laikas pagreitėja.

 ,,Orbital Strike” specialusis Brimstone gebėjimas, kuris leidžia pasirinkti norimą bombardavimo teritorija. Aktyvavus užtaisą priešininkai turi kelias akimirkas pabėgti iš bombardavimo zonos, kitaip jie mirs.

Žaidimo parduotuvė 
Parduotuvė susideda iš dviejų skyrių: rodomos prekės ir pasiūlymai. Abiejose skiltyse žaidėjai gali nusipirkti įvairių ginklų kosmetinių priedų, kurie pakeičia ginklų išvaizdą žaidime, o juos pirkti reikia su Valorant taškais. Valorant taškai (VP) yra žaidimo valiuta, kurią galima nusipirkti už tikrus pinigus. Parduotuvės pasiūlymų skiltyje, žaidėjai gali nusipirkti keturias skirtingas ginklų išvaizdas, o patys pasiūlymai keičiasi kas 24 valandas. Parduotuvės parodomasis skyrius keičiasi kas 2 savaites.

Žaidimo išleidimas 
2019 metų spalį pirmos užuominos apie Valorant buvo parodytos publikai preliminariu pavadinimu “Projektas A”. 2020 metų kovo 1 dieną Valorant buvo oficialiai paskelbtas su parodomajame žaidimo eigos vaizdo įraše YouTube platformoje, pavadinimu “The Round”. Uždara žaidimo beta versija buvo atidaryta 2020 metų balandžio 7 dieną. Kad galėtų gauti beta versijos prieigos raktą, žaidėjai privalėjo susikurti Riot Games paskyrą ir srautinio perdavimo platformos Twitch paskyrą ir žiūrėti tiesiogines transliacijas, kuriose buvo žaidžiamas Valorant. Beta versija pasibaigė 2020 m. gegužės 28 d., o žaidimas buvo pilnai išleistas 2020 m. birželio 2 dieną.

Mobili žaidimo versija 
2021 metų birželio 2 d. „Riot Games“ paskelbė planus sukurti mobiliąją „Valorant“ versiją, kas būtų pirmas žingsnis plečiant žaidimo visatą. Mobilioji versija buvo paskelbta žaidimo vienerių metų proga. Žaidimo pirmaisiais metais buvo pasiekta 14 milijonų aktyvių žaidėjų per mėnesį.

Išnašos 

2020 kompiuteriniai žaidimai
Pirmojo asmens šaudyklės